
 

Sabiedrība ar ierobežotu atbildību “LIEPĀJAS REĢIONĀLĀ SLIMNĪCA”
Iepirkuma “Saimniecības preču piegāde”, Id. Nr. LRS 2026/18,
Jautājumi, atbildes un skaidrojumi

2026. gada 19. augustā


Jautājums:
Ņemot vērā Nolikuma 17.1. punktā noteikto prasību par preču bezmaksas paraugu iesniegšanu, lūdzam precizēt, vai pretendentam ir jāiesniedz preču paraugi tām pozīcijām, kurās pretendents piedāvā tieši tās pašas preces, kuras iepriekšējā iepirkuma ietvaros tika piegādātas SIA “Liepājas reģionālā slimnīca” un kuras Pasūtītājs jau ir izmantojis un ar kuru funkcionalitāti un atbilstību tehniskās specifikācijas prasībām ir praktiski iepazinies.
Vai šādos gadījumos, ja tiek piedāvāta tā pati prece (tas pats ražotājs, preces nosaukums un modelis/izstrādājuma kods), ir nepieciešams atkārtoti iesniegt preces paraugu, vai arī pretendents var atsaukties uz iepriekš jau piegādāto un Pasūtītāja praksē izmantoto preci?

Atbilde:
Pretendents var neiesniegt piedāvāto preču paraugus, ja minētā prece ar konkrēto preču kodu ir tikusi piegādāta Pasūtītājam pēdējo 24 mēnešu laikā. Šajā gadījumā pretendents Tehniskās specifikācijas – finanšu piedāvājuma O kolonnā norāda pavadzīmes Nr. un datumu, ar kuru minētā prece tika piegādāta.


2026. gada 12. augustā


[bookmark: _Hlk189224023]1. jautājums:
Līguma 1.3. punktu izteikt šādā redakcijā: “1.3. Preču piegādi Līguma 3.1. punktā norādītājā vietā Piegādātājs nodrošina par saviem resursiem pie nosacījuma, ka katra konkrētā preču pasūtījuma summa ir ne mazāka kā 500 EUR (pieci simti eiro) neieskaitot PVN.”

1. atbilde:
Pasūtījumu summas līgumu ietvaros mēdz būt dažādas, un Pasūtītājs nevar garantēt, ka pasūtījums vienmēr sasniegs 500 EUR bez PVN apmēru. Ņemot vērā, ka šāds ierobežojums apgrūtinātu Pasūtītāja ikdienas darbu un līdz šim nevienam piegādātājam nav bijis problēmu nodrošināt preču piegādi neatkarīgi no pasūtījuma summas, līguma 1.3. punkts netiek papildināts ar atrunu par minimālo pasūtījuma summu.



2. jautājums:
Papildināt līgumu ar 2.6. punktu šādā redakcijā: “2.6. Līguma darbības laikā, Piegādātājs ir tiesīgs paaugstināt Preču cenas, ja tām ir objektīvs pamatojums (pamatojoties uz Centrālas statistikas pārvaldes inflācijas kalkulatora radītājiem, energoresursu vai degvielas cenas paaugstināšanās, Preču piegādes cenu paaugstināšanās, u.c.). Par cenu izmaiņām Piegādātājs informē Pircēju rakstiski, norādot objektīvo pamatojumu. Cenu izmaiņas stājās spēkā tikai pēc tam, kad Puses paraksta rakstisko vienošanās.”

2. atbilde:
Piegādātāja tiesības paaugstināt preču cenas izriet no vispārīgās vienošanās 3. sadaļas, kurā noteikta kārtība, kā Pasūtītājs rīkojas situācijā, kad piegādātājs ir paaugstinājis preču cenas vispārīgās vienošanās darbības laikā. Tādējādi arī ierosinājums par piegādes līguma papildināšanu ar 2.6. punktu netiek akceptēts.

